**NAVODILA ZA IZDELAVO NALOGE**

**(IZDELEK/STORITEV)**

**PRI ZAKLJUČNEM IZPITU**

**V PROGRAMU TRGOVEC**

**Interna navodila Srednje trgovske in aranžerske šole Ljubljana**

Ljubljana, september 2023

**Kazalo vsebine**

[1. poglavje – Zunanji videz naloge 3](#_Toc144201748)

[2. poglavje – Sestavni deli naloge 4](#_Toc144201749)

[3. poglavje – Navajanje virov 6](#_Toc144201750)

[4. poglavje – Videz naslovnice 9](#_Toc144201751)

[5. poglavje – Izjava o avtorstvu 10](#_Toc144201752)

# – Zunanji videz naloge

* Nalogo je potrebno oddati natisnjeno v vezani obliki.
* Dvostranski tisk, velikost papirja A4, pokončna usmerjenost.
* Navadna postavitev robov; 25 mm od roba strani, levi rob je lahko 3 mm.
* Uporabljena pisava je lahko Tahoma, Arial, Times New Roman ali Calibri.
* Velikost črk besedila: 12 pt.
* Velikost naslovov poglavij: 16 pt.
* Velikost naslovov podpoglavij: 14 pt.
* Naslovi poglavij in podpoglavij so poudarjeni in oštevilčeni.
* Poravnava besedila je obojestranska.
* Razmiki med vrsticami besedila znašajo 1,5 vrstice.
* Strani so oštevilčene na spodnjem robu z arabskimi številkami (razen naslovne strani, ki je brez številke).
* Slike in tabele je potrebno nasloviti in oštevilčiti (Slika 1: …)
* Na vire se je potrebno sklicevati sproti med besedilom naloge, npr. (Novak, 2021).
* Seznam uporabljenih virov po abecedi je na koncu naloge, npr. Novak, J. (2021). *Dober prodajalec*. Mladinska knjiga.
* Izjava o avtorstvu je obvezna. Prepisovanje/kopiranje brez navedbe avtorja ni dovoljeno.
* Naloga mora biti zapisana v slovenskem jeziku ter slovnično in pravopisno ustrezna.

# – Sestavni deli naloge

 **NASLOVNICA**

**IZJAVA O AVTORSTVU**

 **KAZALA** (kazalo vsebine, seznam slik, seznam tabel)

1. **UVOD**
2. **IZDELEK**
	1. **Vrste in ponudba izdelkov**
		1. Klasifikacija izdelka
		2. Navedba vrst izdelkov iz skupine
		3. Proizvajalci in blagovne znamke
	2. **Opis izdelka**
		1. Surovine oz. materiali in lastnosti izdelka
		2. Kakovost in uporaba izdelkov
		3. Listine, ki spremljajo izdelek v prometu (deklaracija, garancijski list, certifikat, zaščitni znak, oznaka kakovosti, tehnično navodilo)
		4. Embalaža (opis, vrste embalaže, pojasnilo oznak, ravnanje v trgovini z odpadno embalažo oz. blagom)
		5. Vpliv na človeka in okolje
3. **NABAVA IN PREVZEM IZDELKA**
	1. **Naročilo**
	2. **Prevzem izdelkov**
	3. **Način in pogoji uskladiščenja izdelkov**
	4. **Ugovor ali reklamacija (konkretne napake izdelka)**
4. **PRODAJA IZDELKOV**
	1. **Pozicioniranje izdelkov (pravila razporeditve v prodajnem prostoru, planogram)**
	2. **Načini prodaje (postrežno, samopostrežno, preko spleta …)**
	3. **Prodajni postopek ali svetovanje**
	4. **Reševanje reklamacij kupcev**
	5. **Tržno komuniciranje**
5. **ZAKLJUČEK**

Spoznanja, ugotovitve, težave, zanimivosti …

1. **VIRI**

Seznam uporabljenih virov po abecednem redu priimka prvega avtorja oz. naslova, če avtor dela ni znan. **Glej primere v nadaljevanju.**

# – Navajanje virov

Vir predstavlja delo avtorja, s katerim smo si pomagali pri nalogi. Vir oz. avtorja dela je potrebno v nalogi navesti **na dveh mestih:**

* že **med besedilom** naloge, kjer smo uporabili delo drugega (v oklepaju – priimek avtorja in letnica nastanka vira);
* **ob koncu naloge v poglavju Viri,** po abecednem redu priimka prvega avtorja oz. naslova, če avtor dela ni znan.

Poznamo več načinov navajanja virov. Uporabili bomo poenostavljen način, ki ga s primeri ponazarjamo v nadaljevanju. Navajanje virov se razlikuje glede na to, v kakšni obliki je bilo delo objavljeno oz. kje je dostopno (knjiga, revija, diplomsko delo, splet …).

V besedilu naloge **ne smemo uporabiti kopiranega/prepisanega besedila, ki ni naše, če ob njem v oklepaju ne navedemo avtorja dela**. Kadar avtor dela ni znan, navedemo naslov dela oz. spletne strani.

V kolikor kopiramo/prepišemo krajši del besedila, ki ni naše, ga moramo **umestiti med »narekovaja«,** nato pa v oklepaju zapišemo priimek avtorja in letnico izida dela. Če avtor ni znan, v oklepaj zapišemo naslov dela.

Narekovajev ne uporabljamo, kadar neko **besedilo povzamemo** (skrajšano zapišemo s svojimi besedami), vendar moramo vseeno v oklepaju navesti priimek avtorja in letnico izida. Če avtor ni znan, v oklepaj zapišemo naslov dela.

**Primeri:**

**Spletna stran z avtorjem in datumom objave**

**Navajanje med besedilom**

(Ujčič, 2023)

**Navajanje v poglavju Viri**

Ujčič, J. (4. 7. 2023). V Sloveniji vsakih pet minut nekdo potrebuje kri. 24ur.com. <https://www.24ur.com/novice/slovenija/v-sloveniji-vsakih-pet-minut-nekdo-potrebuje-kri.html>

**Spletna stran brez avtorja in brez datuma objave** – navedemo naslov

**Navajanje med besedilom**

(Ste za sladoled, b. d.)

**Navajanje v poglavju Viri**

Ste za sladoled*.* <https://www.spar.si/navdihi-in-nasveti/sladoled>

**Zakoni, pravilniki**

**Navajanje med besedilom**

(Zakon o gospodarskih družbah, 2003)

**Navajanje v poglavju Viri**

Zakon o gospodarskih družbah (2003).

<http://www.pisrs.si/Pis.web/pregledPredpisa?id=ZAKO4291>

**Knjiga z enim avtorjem**

**Navajanje med besedilom**

(Piketty, 2015)

**Navajanje v poglavju Viri**

Piketty, T. (2015). *Kapital v 21. stoletju*. Mladinska knjiga.

**Diplomsko delo, dostopno preko spleta**

**Navajanje med besedilom**

(Hegler, 2023)

**Navajanje v poglavju Viri**

Hegler, S. (2023). *Odnos mladih do spletnega nakupovanja* [Diplomsko delo, Univerza v Mariboru]. <https://dk.um.si/IzpisGradiva.php?lang=slv&id=84077>

**Uporabljene slike in tabele**

Slike in tabele morajo prav tako vsebovati vir.

**Navajanje med besedilom**



*Slika 1: Radi imamo domače*

V poglavju Viri **navedemo še seznam slik takole:**

 Slika 1: Radi imamo domače. <https://www.mercator.si/projekti/radi-imamo-domace/>

# – Videz naslovnice



IZDELEK oz. STORITEV NA ZAKLJUČNEM IZPITU V PROGRAMU TRGOVEC

**IZBRANI NASLOV**



*(Neobvezna slika povezana z naslovom)*

Mentor/-ica: Ime in PRIIMEK Avtor/-ica: Ime in PRIIMEK, razred

Kraj, mesec leto

# – Izjava o avtorstvu

V nalogo je potrebno izpolniti in umestiti naslednje besedilo:

**IZJAVA O AVTORSTVU**

Spodaj podpisani/a ..................................................................................................., rojen/a .................................................... dijak/inja Srednje trgovske in aranžerske šole Ljubljana izjavljam, da je naloga z naslovom ………………………………………………………………………………………… ……………………………………………………………………………………………………………… moje avtorsko delo. V nalogi so uporabljeni viri in literatura korektno navedeni. Besedila niso prepisana brez navedbe avtorjev.

Kraj in datum Lastnoročni podpis

…………………………… ……………………………………………